Държавен вестник, бр. 84, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  84
не, включително влакове, автобуси, камиони 
и автомобили;
„здравна мярка“ означава процедури, прила­
гани за предотвратяване на разпространението 
на болести или зарази; здравната мярка не 
включва мерки за правоприлагане или мерки 
за сигурност;
„болно лице“ означава лице, което страда 
от или е засегнато от физиологическо сму­
щение, което може да представлява риск за 
общественото здраве;
„инфекция“ означава проникване и разви­
тие или размножаване на инфекциозен агент в 
организма на хора и животни, което би могло 
да представлява риск за общественото здраве;
„инспекция“ означава проверка от страна 
на компетентния орган или под негов надзор 
на зони, багажи, контейнери, транспортни 
средства, съоръжения, стоки или пощенски 
пратки, включително съответните данни и 
документация, с цел да се определи дали съ­
ществува риск за общественото здраве;
„международен трафик“ означава движение 
на хора, багажи, товари, контейнери, транс­
портни средства, стоки или пощенски пратки 
през международна граница, включително 
международна търговия;
„международно пътуване“ означава:
a) в случай на транспортно средство – пъ­
туване между входни пунктове на те­
риториите на повече от една държава 
или пътуване между входни пунктове на 
територията или териториите на една 
и съща държава, ако по време на това 
пътуване транспортното средство е било 
в контакт с територията на която и да 
е друга държава, но само по отношение 
на тези контакти;
b) в случай на пътник – пътуване, включва­
що влизане на територията на държава, 
различна от територията на държавата, 
в която пътникът започва пътуването;
„интрузивен“ означава евентуално пред­
извикване на дискомфорт чрез близък или 
интимен контакт или разпит;
„инвазивен“ означава убождане или раз­
рязване на кожата, вкарване на инструмент 
или чужд материал в тялото или изследване 
на телесна кухина; за целите на настоящите 
Правила медицински преглед на ухото, носа и 
устната кухина, измерване на телесна темпе­
ратура в ухо, уста или при допир с кожата или 
термовизия; медицински преглед; аускултация; 
външно палпиране; ретиноскопия; външно 
вземане на проби от урина, изпражнения 
или слюнка; външно измерване на кръвно 
налягане; и електрокардиографията се считат 
за неинвазивни;
„изолация“ означава отделяне на болни 
или заразени лица или на засегнат багаж, 
контейнери, транспортни средства, стоки или 
пощенски пратки от други лица по такъв на­
чин, че да се предотврати разпространението 
на инфекцията или контаминацията;
„медицински преглед“ означава предвари­
телна оценка на дадено лице, извършено от 
упълномощен здравен работник или от лице 
под прякото наблюдение на компетентния 
орган, с цел определяне на здравословното 
състояние на лицето и потенциалния риск за 
общественото здраве на други лица, и може да 
включва проверка на медицински документи 
и клиничен преглед, когато това е оправдано 
от обстоятелствата на конкретния случай;
„Национален орган по МЗП“ означава 
органът, определен или създаден от дър­
жавата-страна на национално равнище, за 
да координира прилагането на настоящите 
Правила в рамките на юрисдикцията на дър­
жавата-страна;
„Национална точка за контакт по МЗП“ 
означава националният център, определен 
от всяка държава – страна по МЗП, който 
трябва да бъде достъпен по всяко време за 
комуникация с контактните точки по МЗП 
на СЗО съгласно настоящите Правила;
„Организация“ или „СЗО“ означава Све­
товната здравна организация;
„пандемична извънредна ситуация“ озна­
чава извънредна ситуация в областта на об­
щественото здраве от международно значение, 
която е причинена от заразно заболяване и:
i.  има или съществува висок риск от ши­
роко географско разпространение до и 
в рамките на множество държави; и
ii.  надхвърля или има висок риск да 
надхвърли капацитета на здравните 
системи за отговор в тези държави; и
iii. причинява или има висок риск 
да причини значителни социални 
и/или икономически смущения, 
включително смущения в междуна­
родния трафик и търговия; и
iv. изисква бързи, равнопоставени и за­
силени координирани международни 
действия с подходи, обхващащи цялото 
правителство и цялото общество;
„постоянно пребиваване“ има значението, 
определено в националното законодателство 
на съответната държава – страна по МЗП;
„лични данни“ означава всяка информация, 
свързана с идентифицирано или подлежащо 
на идентифициране физическо лице; 
„входен пункт“ означава преминаване при 
международно влизане или излизане на пътни­
ци, багажи, товари, контейнери, транспортни